
ՀՀ պետական կառավարման 

մարմինների աշխատակազմերին 

(ըստ ցուցակի)
Երևանի քաղաքապետարանին

Պատճենը`           <<Գնումների աջակցման կենտրոն>> ՊՈԱԿ-ի պետի

ժամանակավոր պաշտոնակատար

պարոն Հարություն Թունյանին


                       
Հարգելի գործընկերներ
  Հայտնում ենք, որ «Իրավական ակտերի մասին» ՀՀ օրենքի (այսուհետ՝ Օրենք) 82-րդ հոդվածի 1-ին մասի համաձայն՝ իրավական ակտերով սահմանված ժամկետը որոշվում է օրացուցային տարով, ամսով, ամսաթվով կամ տարիներով, ամիսներով, շաբաթներով, օրերով կամ ժամերով հաշվարկվող որոշակի ժամանակահատվածի ավարտով: Ժամանակահատվածով որոշվող ժամկետն սկսվում է այն օրացուցային տարվա, ամսվա և ամսաթվի կամ այն իրադարձության վրա հասնելու հաջորդ օրվանից, որով որոշված է ժամկետի սկիզբը, իսկ ՀՀ Կառավարության 2011 թվականի փետրվարի 10-ի թիվ 168-Ն որոշմամբ հաստատված կարգի (այսուհետ՝ Կարգ) 83-րդ կետի 2-րդ ենթակետի համաձայն՝ հայտը ներկայացվում է ծանուցվելու օրվան հաջորդող յոթ աշխատանքային օրվա ընթացքում:

Ելնելով վերոգրյալից և հաշվի առնելով Օրենքի 86-րդ հոդվածի 1-ին մասը՝ այն է իրավական ակտը մեկնաբանվում է դրանում պարունակվող բառերի և արտահայտությունների տառացի նշանակությամբ, ինչպես նաև երկակի մեկնաբանություններից խուսափելու նպատակով հայտնում ենք, որ վերը նշված նորմի տառացի մեկնաբանությունից հետևում է, որ Կարգի 83-րդ կետի 2-րդ ենթակետով նախատեսված հայտը ներկայացնելու ծանուցման յոթ աշխատանքային օրվա ժամանակահատվածի հաշվարկը պետք է սկսել ծանուցումն ուղարկելու օրվան հաջորդող աշխատանքային օրվանից՝ հաշվարկի մեջ ներառելով ծանուցմանը հաջորդող աշխատանքային օրը:
Միաժամանակ խնդրում ենք սույն գրության պատճենը տրամադրել Ձեր համակարգոմ գործող ՊՈԱԿ-ներին և ՓԲԸ-ներին:

ՀՀ մարզպետարաններին խնդրում ենք սույն գրության պատճենը տրամադրել նաև մարզի վարչական սահմաններում գտնվող տեղական ինքնակառավարման մարմիններին:

